Amuḍin yellan d amyaru yessufuɣ-d idlisen, ungal-is aneggaru i d-yeffɣen isemma-as « Anyaten yessagaden », wagi yeffeɣ-d uqbel ad tewten yirebraben s kra n wussan. Amuḍin yesɛa tina ukkud yemyaḥmal uqbel ad as-truḥ tkratut-nni, tagi d Ṭawes tina akken itiḥemmlen tezza fell-as tasa-s, yal ass tettas-d ɣer ṣṣbiṭar d tamezwarut ɣes ma yezga yezwaritt-id Bu-ččamar-nni, iḍerfen iman-is, tameddakkelt-nni tezga teqqar-as-d di tewriqin ɣef tayri-nni lqayen iten-ijemɛen, i icerken ulawen-nsen d tfekkiwin-nsen, tezga deg-s d aḥiwet akken ad d-yuɣal ɣer yiman-is, tameddakkelt-nni d tin yerẓan ilugan d leqwaleb n tmetti d ccnawi n yigenni, imi tesga tqareb ɣur-s, tesslef i tfekka-s, teqqar-as-d akk ayen iten-yezdin d tayri ɣer tmeẓẓuɣt-is, tezga tessuden-it deg tqemmuct-is neɣ deg ufus-is war ma tḥezzeb i wid yeččuren tazeqqa-nni n umuḍin, acku ɣur-s ulac acu yifen aḥulfu-nni ḥninen, ula d tafekka-s tin ait-slufuy s yifassen-is tezmer ad as-d-terr takatut-ines, yal ass tessmektay-it-id s wayen akk ẓẓiden d tayri i d-idiren lwaḥid, tessaram ad d-yemmekti leḥmala-nni iten-yezdin, tumen belli leḥnana-s d nnhati n wul-is zemrent ad as-d-arrent takatut-ines, amuḍin ikenna tafekka n temddakkelt-is ɣer usefru, yal aḥric deg tfekka-s d taseddart, nettat tessmektat-id ula s waya.